
Číslo: 12106-39548/2010/OVA


                  Bratislava 27. októbra 2010
ZÁZNAM

z 21.
rokovania vlády Slovenskej republiky

27. októbra 2010
Rokovanie vlády viedla predsedníčka vlády.
Vláda na návrh predsedníčky vlády, ministra pôdohospodárstva, životného prostredia a regionálneho rozvoja, ministra vnútra, 1. podpredsedu vlády a ministra dopravy, pôšt a telekomunikácií a podpredsedu vlády a ministra práce, sociálnych vecí a rodiny dodatočne zaradila do programu rokovania materiály uvedené v bodoch 14 až 20 tohto záznamu.
Jednotlivé body programu vláda prerokovala s týmito závermi:
 1.
Návrh zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov (č. m.: 38119/2010)


Predložil: minister pôdohospodárstva, životného prostredia a regionálneho rozvoja 

Vláda po prerokovaní materiálu prijala uznesenie č. 731.

 2.
Návrh na účasť delegácie Slovenskej republiky na 6. stretnutí konferencie zmluvných strán Dohovoru EHK OSN o cezhraničných účinkoch priemyselných havárií v Haagu, Holandsko, 8. - 10. novembra 2010 (č. m.: 38797/2010)


Predložil: minister pôdohospodárstva, životného prostredia a regionálneho rozvoja

Vláda po prerokovaní materiálu prijala uznesenie č. 732.

 3.
Návrh na zmenu uznesenia vlády SR č. 515 z 11. augusta 2010 k návrhu zabezpečenia zvýšenia kvality vnútorných kontrolných systémov a vykonania mimoriadnych kontrol (auditov) na ministerstvách a ostatných ústredných orgánoch štátnej správy SR (č. m.: 39105/2010)

Predložil: vedúci Úradu vlády SR

Vláda po prerokovaní materiálu prijala uznesenie č. 733.

 4.
Návrh Dohody medzi vládou Slovenskej republiky a vládou Izraelského štátu o spolupráci v otázkach verejnej bezpečnosti (č. m.: 39570/2010)


Predložil: minister vnútra

Vláda po prerokovaní materiálu prijala uznesenie č. 734.

 5.
Návrh Dohody medzi vládou Slovenskej republiky a vládou Slovinskej republiky o vojnových hroboch (č. m.: 39566/2010)


Predložil: minister vnútra

Vláda po prerokovaní materiálu prijala uznesenie č. 735.

 6.
Návrh na schválenie Protokolu medzi vládou Slovenskej republiky a vládou Srbskej republiky o vykonávaní Dohody medzi Európskym spoločenstvom a Srbskou republikou o readmisii osôb bez povolenia na pobyt podpísanej v Bruseli 18. septembra 2007 (č. m.: 39574/2010)


Predložil: minister vnútra

Vláda po prerokovaní materiálu prijala uznesenie č. 736.

 7.
Návrh Plánu legislatívnych úloh vlády SR na IV. štvrťrok 2010 (č. m.: 39413/2010)


Predložila: ministerka spravodlivosti a predsedníčka Legislatívnej rady vlády SR

Vláda po prerokovaní materiálu prijala uznesenie č. 737.

 8.
Návrh štatútu Úverového a záručného výboru vlády SR a návrh na odvolanie a vymenovanie členov Úverového a záručného výboru vlády SR (č. m.: 39489/2010)


Predložil: podpredseda vlády a minister financií

Vláda po prerokovaní materiálu prijala uznesenie č. 738.

 9.
Správa o vodnom hospodárstve v Slovenskej republike v roku 2009 (č. m.: 39819/2010)

Predložil: minister pôdohospodárstva, životného prostredia a regionálneho rozvoja

Vláda po prerokovaní materiálu prijala uznesenie č. 739.

10.
Návrh na zrušenie úlohy č. 9 v mesiaci máj z Plánu legislatívnych úloh vlády Slovenskej republiky na rok 2010 (č. m.: 39542/2010)


Predložil: minister školstva, vedy, výskumu a športu
Vláda po prerokovaní materiálu prijala uznesenie č. 740.

11.
Návrh na zrušenie niektorých úloh z uznesení vlády SR (č. m.: 39151/2010)

Predložil: minister vnútra
Vláda po prerokovaní materiálu prijala uznesenie č. 741.

12.
Návrh účasti oficiálnej delegácie SR vedenej predsedníčkou vlády SR Ivetou Radičovou na zasadnutí Európskej rady v Bruseli 28. - 29. októbra 2010 (č. m.: 39606/2010)


Predložil: minister zahraničných vecí 

Vláda po prerokovaní materiálu prijala uznesenie č. 742.

13.
Návrh plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na november 2010 (č. m.: 39608/2010)


Predložil: minister zahraničných vecí 

Vláda po prerokovaní materiálu prijala uznesenie č. 743.

14.
Návrh Programu revitalizácie krajiny a integrovaného manažmentu povodí SR a návrh jeho realizačného projektu 2010 (č. m.: 39754/2010)
Predložil: 
splnomocnenec vlády SR pre územnú samosprávu, integrovaný manažment povodí a krajiny
Vláda po prerokovaní materiálu prijala uznesenie č. 744.

15.
Návrh na vymenovanie vedúcej služobného úradu Ministerstva životného prostredia SR (č. m.: 39484/2010)
Predložil: minister pôdohospodárstva, životného prostredia a regionálneho rozvoja
Predkladateľ stiahol materiál z programu rokovania vlády.

16.
Návrh na odvolanie a vymenovanie prednostov Krajského pozemkového úradu v Trenčíne a Krajského lesného úradu v Nitre (č. m.: 39919/2010) 
Predložil: minister pôdohospodárstva, životného prostredia a regionálneho rozvoja

Vláda po prerokovaní materiálu prijala uznesenie č. 745.

17.
Návrh na odvolanie štátneho tajomníka Ministerstva pôdohospodárstva, životného prostredia a regionálneho rozvoja SR (č. m.: 39916/2010) 
Predložil: minister pôdohospodárstva, životného prostredia a regionálneho rozvoja

Vláda po prerokovaní materiálu prijala uznesenie č. 746.

18.
Návrh na odvolanie a vymenovanie prednostu Obvodného úradu Pezinok (č. m.: 39921/2010) 

Predložil: minister vnútra

Vláda po prerokovaní materiálu prijala uznesenie č. 747.

19.
Návrh nariadenia vlády SR, ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy (č. m.: 39807/2010) 

Predložil: 1. podpredseda vlády a minister dopravy, pôšt a telekomunikácií
Vláda po prerokovaní materiálu prijala uznesenie č. 748.

20.
Návrh na odvolanie a vymenovanie riaditeľov úradov práce, sociálnych vecí a rodiny (č. m.: 39838/2010) 

Predložil: podpredseda vlády a minister práce, sociálnych vecí a rodiny

Vláda po prerokovaní materiálu prijala uznesenie č. 749.

21.
Materiály pre informáciu:

 a)
Informácia o účasti delegácie SR na oficiálnej časti 65. zasadnutia Valného zhromaždenia OSN v New Yorku a jeho sprievodných podujatiach (č. m.: 38782/2010)

Predložil: minister zahraničných vecí

Vláda vzala na vedomie predložený materiál.
 b)
Správa o implementácii a čerpaní operačného programu INTERACT II k 30. júnu 2010 (č. m.: 39017/2010)

Predložili: podpredseda vlády pre ľudské práva a menšiny a predseda Bratislavského   samosprávneho kraja

Vláda vzala na vedomie predložený materiál.
 c)
Informácia o podpore a rozvoji bývania za I. polrok 2010 (č. m.: 39399/2010)


Predložil: minister hospodárstva a výstavby

Vláda vzala na vedomie predložený materiál.
 d)
Informácia o Ôsmej správe Slovenskej republiky o aplikácii vybraných článkov a odsekov Európskej sociálnej charty (revidovanej) (č. m.: 39514/2010)


Predložil: podpredseda vlády a minister práce, sociálnych vecí a rodiny 

Vláda vzala na vedomie predložený materiál.
 e)
Informácia o poskytovaní sociálnych štipendií vlády Slovenskej republiky žiakom stredných   škôl  na  štúdium   na  zahraničných   stredných   školách  v  školskom   roku 

2009 – 2010 (č. m.: 39544/2010)


Predložil: minister školstva, vedy, výskumu a športu

Vláda vzala na vedomie predložený materiál.
 f)
Informácia o predsúdnej fáze konaní vedených proti Slovenskej republike podľa článku 258 Zmluvy o fungovaní Európskej únie a podľa článku 259 Zmluvy o fungovaní Európskej únie (č. m.: 39607/2010)


Predložil: minister zahraničných vecí 

Vláda vzala na vedomie predložený materiál.
 g)
Informácia z kontroly zameranej na úroveň efektívnosti plnenia úloh štátnej správy a spôsob riadenia štátnej správy pri plnení úlohy B.1 uznesenia vlády Slovenskej republiky č. 84 zo 6. februára 2008 (č. m.: 39806/2010)


Predložil: vedúci Úradu vlády SR

Vláda vzala na vedomie predložený materiál.
22.
Rôzne:
 a)
Predsedníčka vlády informovala členov vlády, že rokovanie vlády v 45. týždni sa uskutoční 11. novembra 2010 a 17. novembra 2010 bude slávnostné rokovanie vlády.

 b)
Predsedníčka vlády informovala členov vlády o významných archeologických objavoch na Bratislavskom hrade s tým, že minister kultúry a cestovného ruchu bude v tejto veci ďalej konať a následne bude členov vlády informovať.
 c)
Predsedníčka vlády informovala členov vlády o telefonických rozhovoroch s predsedom Európskej rady Hermanom Van Rompuyom a kancelárkou Spolkovej republiky Nemecko Angelou Merkel o programe zasadnutia Európskej rady v Bruseli 28. a 29. októbra 2010. 
 d)
Podpredseda vlády a minister práce, sociálnych vecí a rodiny, minister zdravotníctva, podpredseda vlády a minister financií a generálny riaditeľ Sociálnej poisťovne informovali členov vlády o zadĺženosti zdravotníckych zariadení voči Sociálnej poisťovni.

 e)
1. podpredseda vlády a minister dopravy, pôšt a telekomunikácií informoval členov vlády o rokovaniach o PPP projektoch výstavby diaľníc.






          Iveta  Radičová   v. r.






           predsedníčka vlády

